b'\n_START_ARTICLE_\nHarald Ertl\n_START_SECTION_\n\xc5\xbdivljenjepis\n_START_PARAGRAPH_\nErtl je pokojni avstrijski dirka\xc4\x8d Formule 1. Debitiral je v sezoni 1975, ko je nastopil na treh dirkah v zadnjem delu sezone in ob enem odstopu je dosegel osmo mesto na dirki za Veliko nagrado Nem\xc4\x8dije in deveto mesto na dirki za Veliko nagrado Italije. V naslednji sezoni 1976 je na dirki za Veliko nagrado Velike Britanije s sedmim mesto le za mesto zgre\xc5\xa1il uvrstitev med dobitnike to\xc4\x8dk, a dosegel svojo najbolj\xc5\xa1o uvrstitev v karieri. Med deseterico se mu je uspelo uvrstiti \xc5\xa1e na Velikih nagradah Avstrije in Japonske, obakrat je zasedel osmo mesto. V sezoni 1977 je na petih dirkah kot najbolj\xc5\xa1o uvrstitev dosegel osmo mesto na dirki za Veliko nagrado Belgije, v sezoni 1978 pa na \xc5\xa1tirih dirkah enajsto mesto na dirki za Veliko nagrado Nem\xc4\x8dije. Zadnji\xc4\x8d je v Formuli 1 nastopil na dirki za Veliko nagrado Nem\xc4\x8dije v sezoni 1980, kjer pa se mu ni uspelo kvalificirati na dirko. Umrl je leta 1986.'